Az április 30-án rendezett döntőben a fellépési sorrendben kilencedikként adták elő, az izraeli Yardena Arazi "Ben Adam" című dala után és az ír Jump The Gun "Take Him Home" című dala előtt. A szavazás során százharminchét pontot szerzett, mely az első helyet érte a huszonegy fős mezőnyben. A legelső, 1956-os versenyen elért győzelmet követően ez volt Svájc második, és eddigi utolsó győzelme. Továbbá ez volt a tizennegyedik, és eddigi utolsó francia nyelvű dal, mely meg tudta nyerni a versenyt.